بندانگشتی|سول|ترزا میترزا ماری می (اینگیلیسجه. Theresa Mary May) ، ائولنمکدن قاباق اسکی سوی آدی برازیر (اینگیلیسجه. Brasier) (دوغوم گونو. 1956 ایلی اوکتوبرونون بیرینجی گونو، دوغوم یئری. استبورن)، بریتانیا لی سیاستچی، ایندیکی ائو ایشلری باخانی و دیوید کامرون استعفاسیندان سونرا بریتانیانینمارقارت تاچر دن سونرا ایکینجی باش وزیری اولاجاقدیر. آکسفورد بیلیم یوردو جوغرافیا بؤلومونده فارغ التحصیل اولوب. سیاسته گیرمه دن قاباق 1977-1983 ایل‌لرینده اینگیلیس مرکز بانکیندا چالیشدی. سیاسی یاشاییشینه 1986 ایلینده مرتون بلدیه سینده بلدیه مجلیسی اویه لیگینه سئچیلمه سی سونوندا باشلادی. 1992 ایلینده کی عمومی سئچیم ایله 1994ده قورولان آرا سئچیملرده میلّت وکیلی سئچیلئمئدی. پارلامئنتویا ایلک دفعه 1997 ییلیندا مۆحافیظه کار حزبدن باش قادین (Maidenhead) میلّت وکیلی اولاراق گیردی. داها سونرا بو حزبین کؤلگه کابینه سینده اَییتیم ویزارتی ائتدی. 2010 ایلین‌دن سونرا دا آلتی ایل بیرلشمیش شاهلیق ایچ ایشلری وزیری اولاراق وظیفه آلدی. 2013ایلینده رادیکال ایسلامچی دین آدامی ابو قطادایی مرز ائشیگی ائتمه سیله گوندَمده داها چوخ خبرلره ده آدی دئییلدی. 2016 بیرلشیک شاهلیق اوروپا بیرلیگی عضویتی هن یوخ سئچیمی قاباق اؤلکه نین اوروپا بیرلیگیندن آیریلماماسی یؤنونده ماراق گؤستَردی. رفراندوم سونراسیندا دا باشقانلیقدان و کانسرواتیو حزبین عمومی باشقانلیغین‌دان آیریلاجاغینی آچیقلایان دیوید کامرونون یئرینه آداخلی اولدو. کانسرواتیو حزبی ایچَریسینده قورولان اؤن سئچیملَرین ایلکینده رقیبلرینی دالدا بیراخاراق 165 سس آلدی. بو اؤن سئچیمده اؤزوندن سونرا اَن چوخ حمایتی آلان انرژیدئن سوروملو دولت وزیری آندریا لیدسوم دا داها سونرا یاریشدان چکیلدی و ترزا می باش وزیرلیک یاریشیندا تک باشینا قالدی. می وئردیگی آچیقلامالاردا اؤلکه ده کی هن-یوخ سئچیمینده اورتایا چیخان نتیجه‌یه حؤرمت گؤسترَجگینی و بوندان سونراکی موددتده اوروپا بیرلیگینده قالما یؤنونده بیر چالیشمانین اولماماسی گرکدیگینی ایفاده ائتدی.